સારાંશ માટે દસ્તાવેજ: પરાગ્વે નદીના જળસ્તરમાં ઘટાડો

તેમણે જહાજમાં રહેલા પોતાના સાથીદારોને આ અંગે ચેતવ્યા કારણ કે તેઓ લંગર નાખવાની તૈયારી કરી રહ્યા હતા. નદીની પાસે ટમટમતી લાલ બત્તીઓ એ મગરની આંખો હતી જે રાત્રિના સમયે પ્રકાશ પડવાને કારણે લાલ રંગની દેખાઈ રહી હતી.

તેમણે બીબીસીને કહ્યું કે, “આ પહેલાં મેં આવું ક્યારેય જોયું નહોતું. પરંતુ હવે તેમના રહેવાનાં ઠેકાણાં સુકાઈ ગયાં છે અને હવે આ પ્રાણીઓ હવે પાણીની બહાર આવી ગયાં છે.”

કૅપ્ટન ગૉન્ઝાલેઝનો ઇશારો હાલ પડેલા ભયંકર દુષ્કાળ તરફ હતો જેનાથી પરાગ્વે નદી ખરાબ રીતે પ્રભાવિત થઈ હતી. 

આઠ મહિનાના દુષ્કાળ બાદ આ નદીના જળસ્તરમાં ઐતિહાસિક ઘટાડો થયો છે. ઑક્ટોબરના અંત સુધીમાં નદીનું જળસ્તર એટલું બધું ઘટી ગયું હતું કે આટલો ઘટાડો નદીના રેકૉર્ડેડ ઇતિહાસમાં પહેલાં ક્યારેય જોવા નથી મળ્યો. 

અમેરિકાની સ્પેસ એજન્સી નાસા દ્વારા જારી કરાયેલી સૅટેલાઇટ તસવીરોમાં એ જોવા મળ્યું કે ત્રણ વર્ષ પહેલાંની સરખામણીએ પાટનગર અસુનસિયોનના નજીકથી પસાર થનાર પરાગ્વે નદીની આસપાસનો વિસ્તાર કેટલો બધો સુકાઈ ગયો છે. 

પેરાગ્વે નદી

આ સમાચાર પરાગ્વે માટે પરેશાન કરનારા હતા. આ નદી આ દેશ માટે કેટલી અગત્યની છે તેનો અંદાજ એ વાત પરથી આવી જાય છે કે દેશ અને નદીનું નામ સમાન છે. આ નદીને આ દેશની લાઇફલાઇન માનવામાં આવે છે. 

પરાગ્વેના નૅશનલ ઍડમિનિસ્ટ્રેશન ઑફ નૅવિગેશન ઍન્ડ પોર્ટ્સ (ANPP) અનુસાર 25 ઑક્ટોબરના રોજ અસુનશિયોનમાં નદીનું જળસ્તર સામાન્ય કરતાં 54 સેન્ટિમિટર ઓછું હતું.  

થોડા વરસાદ બાદ નવ નવેમ્બરના રોજ નદીનું જળસ્તર થોડું સુધર્યુ અને સામાન્ય કરતાં તે માત્ર 14 સેન્ટિમિટર ઓછું હતું. 

પરંતુ ANPPના નિદેશક લુઈસ હારા આ સ્થિતિને ચિંતાજનક ગણાવે છે. તેઓ કહે છે કે હાલમાં નદીના જળસ્તરમાં જે વધારો નોંધાયો છે તે સ્થાયી નથી.

સ્થાનિક ટેલિવિઝન ચૅનલ ABCને અપાયેલ એક ઇન્ટરવ્યૂમાં તેમણે કહ્યું હતું કે, “જેટલો વરસાદ થયો છે ત્યાર બાદ વર્ષના અંતિમ મહિનામાં નદીમાં કેટલું પાણી રહેશે તેને લઈને અમને કેટલાક ખરાબ આંકડા જોવા મળી રહ્યા છે.”

આ ઇન્ટરવ્યૂ દરમિયાન તેમણે ચેતવણી આપી કે નદીના જળસ્તરમાં જલદી સુધારો નહીં આવે અને બની શકે છે કે આવતા વર્ષે જાન્યુઆરી કે ફેબ્રુઆરીમાં જ નદીનું જળસ્તર સામાન્ય થઈ જાય અને નદી જાહાજો માટે તૈયાર થઈ શકે.

હારા જણાવે છે કે, “પરંતુ તેનો અર્થ એ નથી કે નદીનું પાણી ફરીથી નહીં ઘટે. અમને વરસાદની તાતી જરૂરિયાત છે.”

પરાગ્વેના હવામાનવિભાગના...\nદસ્તાવેજની સમાન ભાષામાં સારાંશ:
કૅપ્ટન રોબર્ટો ગૉન્ઝાલેઝ પાછલાં 25 વર્ષોથી જહાજ ચલાવી રહ્યા છે પરંતુ તેમણે પોતાના જીવનમાં આવો નજારો ક્યારેય નહોતો જોયો. રાત્રે તેમને પરાગ્વે નદી પાસે ‘ટમટમાતી લાલ બત્તીઓ’ દેખાઈ.